ક્યાંક વાંચ્યું હતું કે પતિનો જેટલો પગાર આવે એમાં ત્રીસેય દિવસ કોઈ ફરિયાદ વગર ઘર ચલાવી આપે એ સાચી ગૃહિણી. પણ પતિના પગારથી વધુ આવક જ્યારે ઘરમાં આવવા લાગે ત્યારે એ ગૃહિણીને એક પણ સવાલ ન થાય એને તમે કઈ કુશળતા કે સમજદારી કહો? ઘરમાં કમાનાર વ્યક્તિ સ્ત્રી હોય કે પુરુષ જો એની કમાણી કેટલી છે એ એનાં ઘરની જવાબદાર વ્યક્તિઓને ન ખબર હોય તો એ સૌથી મોટી ચૂક ગણી શકાય. સીધી રીતે નહીં તો આડકતરી રીતે ઘરની સમજદાર વ્યક્તિઓને કમાણી કરનાર વ્યક્તિની આવક વિશે ખબર હોય જ છે. જ્યારે એ અંદાજ કરતાં વધુ આવક થાય ત્યારે એને નજરઅંદાજ કરવામાં આવે છે. આ નજરઅંદાજીને તમે ખોટી કમાણીમાં ભાગીદાર ગણો કે નહીં?